REGOLAMENT TAL-KUMMISSJONI (KE) Nru 1000/2004
tat-18 ta' Mejju 2004
li jaċċetta l-garanziji offruti marbuta mal-proċeduri ta’ anti-dumping li jirreferu għall-importazzjoni ta’ xi tipi ta’ pjanċi elettroniċi li huma grain oriented (grain oriented electrical sheets) u strixxi ta’ azzar silikon-elettriku (strips of silicon-electrical steel) b’wisa’ ta’ aktar minn 500 mm li joriġinaw mill-Federazzjoni Russa u li l-importazzjoni ta’ xi tipi ta’ pjanċi elettroniċi li huma grain oriented u li oriġinaw mill-Federazzjoni Russa tkun suġġetta għal reġistrazzjoni.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra dumped imports minn pajjiżi mhux membri tal-Komunità Ewropea (1), kif l-aħħar emendat mir-Regolament (KE) Nru 461/2004 (2) (ir-Regolament bażiku), u b’mod partikolari l-Artikoli 8, 11 (3), 21 u 22 (c) tiegħu,
Wara konsultazzjoni mal-Kumitat Konsultattiv,
Billi:
A. PROĊEDURA
1. Miżuri fis-seħħ
(1)
Bir-Regolament (KE) Nru 990/2004 (3) il-Kunsill emenda r-Regolament (KE) Nru 151/2003 (4) li jimponi miżuri anti-dumping fuq l-importazzjoni ta’ ċerti pjanċi elettroniċi li huma grain oriented (“il-prodott ikkonċernat”) oriġinati mill-Federazzjoni Russa (ir-Russja). Ir-rata ta’ dazju applikabbli għall-prezz nett, ħieles minn taxxa mal-fruntiera Komunitarja, qabel id-dazju, stipulat għall-importazzjoni tal-prodott ikkonċernat hija ta’ 40.1% manifatturat minn Novolipetsk Iron & Steel Corporation u bir-rata ta' 14.7% manifatturat minn OOO Viz Stal.
2. Investigazzjoni
(2)
Fl-20 ta’ Marzu 2004 il-Kummissjoni ħabbret permezz tal-pubblikazzjoni ta’ avviż fil-Ġurnal Uffiċjali ta’ l-Unjoni Ewropea (5), il-bidu ta’ rapport temporanju parzjali tal-miżuri fis-seħħ (“il-miżuri”) sussegwenti għal Artikolu 11 (3) u 22 (c) tar-Regolament bażiku.
(3)
Ir-rapport tnieda fuq inizjattiva tal-Kummissjoni sabiex tivvaluta jekk, bħala konsegwenza tat-tkabbir ta’ l-Unjoni Ewropea fl-1 ta’ Mejju 2004 (“Tkabbir”) u, b’konsiderazzjoni ta’ l-aspett ta’ l-interessi tal-Komunità, hemmx il-ħtieġa li jiġu adottati l-miżuri sabiex jiġi evitat effett eċċessivament negattiv mhux mistenni fuq il-partijiet interessati kollha inklużi l-utenti, id-distributuri u l-konsumaturi.
(4)
Il-partijiet kollha interessati, inklużi l-Komunità industrijali, l-assoċjazzjonijiet tal-produtturi jew utenti tal-Komunità, il-produtturi/esportaturi tal-pajjiżi kkonċernati, l-importaturi u l-assoċjazzjonijiet tagħhom u l-awtoritajiet kompetenti tal-pajjiżi kkonċernati kif ukoll partijiet interessati fl-għaxar Stati Membri ġodda li daħlu fl-Unjoni Ewropea fl-1 ta’ Mejju 2004 (“l-UE10”), kienu infurmati bil-ftuħ ta’ l-inkjesta u kellhom il-possibbiltà li jagħtu l-opinjonijiet tagħhom bil-miktub, li jressqu informazzjoni u li jipprovdu elementi ta’ prova fiż-żmien stipulat kif maħruġ fl-avviż tal-ftuħ. Intlaqgħet it-talba tal-partijiet kollha interessati li staqsew u wrew li għandhom raġunijiet l-għala kellu jiġi konċess lilhom smigħ.
3. Riżultat ta’ l-inkjesta
(5)
Kif jirriżulta mir-Regolament tal-Kunsill (KE) Nr. 990/2004, l-inkjesta kkonkludiet li fl-interess tal-Komunità jeħtieġ jiġu adattati l-miżuri fis-seħħ sakemm dan l-adattament ma jippreġudikax b’mod konsiderevoli l-livell mixtieq ta’ difiża kummerċjali.
4. Garanziji
(6)
Konformi mal-konklużjonijiet tar-Regolament (KE) 990/2004 l-Kummissjoni bi qbil ma’ Artikolu 8 (2) tar-Regolament bażiku, issuġġeriet garanziji lill-kumpaniji kkonċernati. B’riżultat ta’ dan, garanziji ġew sussegwentement offruti minn (i) produttur esportatur tal-prodott in kwistjoni fir-Russja (Novolipetsky Iron Steel Corporation) flimkien ma’ kumpanija fl-Isvizzera (Stinol A.G.) u (ii) produttur esportatur ieħor tal-prodott in kwistjoni fir-Russja (OOO Viz Stal) flimkien mal-kumpanija relatata magħha Duferco S.A.fl-Isvizzera.
(7)
Għandu jiġi osservat li fl-applikazzjoni ta’ Artikolu 22(c) tar-Regolament bażiku, dawn il-garanziji huma kkunsidrati bħala miżuri speċjali ladarba, konformi mal-konklużjonijiet tar-Regolament (KE) 990/2004, mhumiex direttament ekwivalenti għal xi dazju ta’ anti-dumping.
(8)
Madankollu konformi mar-Regolament (KE) 990/2004, il-garanziji jobbligaw kull produttur esportatur li jirrispetta l-kwota ta’ l-esportazzjoni. Apparti dan biex ikun possibbli l-kontroll tal-garanziji, il-produtturi esportaturi ddeċidew li jirrispettaw għal kollox l-iskemi ta’ bejgħ tradizzjoni lill-konsumaturi individwali fl-UE10. Il-produtturi esportaturi jafu wkoll li jekk jinstab li dawn il-bixriet ta’ bejgħ jinbidlu konsiderevolment, jew jekk il-garanziji jsiru b’xi mod diffiċli jew impossibli li jiġu kkontrollati, il-Kummissjoni hija awtorizzata li tirtira l-aċċettazzjoni ta’ l-impenn tal-kumpanija u minflokha timponi dazji anti-dumping definittivi,jew inkella tista’ timmodifika l-livelli tal-kwoti jew tieħu azzjoni korrettiva oħra.
(9)
Hija wkoll kundizzjoni tal-garanziji li jekk dawn jinkisru b'xi mod, il-Kummissjoni tkun intitolata li tirtira l-aċċettazzjoni u timponi minflokom dazji anti-dumping definittivi.
(10)
Il-kumpaniji ser jipprovdu wkoll lill-Kummissjoni b’informazzjoni dettaljata u regolari fuq l-esportazzjoni tagħhom fil-Komunità u dan ifisser li l-Kummissjoni tkun tista’ tikkontrolla l-garanziji b’mod effettiv.
(11)
Sabiex il-Kummissjoni tkun tista’ tikkontrolla b’mod effettiv ir-rispett tal-garanziji min-naħa tal-kumpaniji meta t-talba għar-rilaxx ta’ ċirkolazzjoni ħielsa sussegwenti għall-garanzija tiġi ppreżentata lill-awtorità tad-dwana rilevanti, l-eżenzjoni mid-dazju tkun kundizzjonali għall-preżentazzjoni tal-fattura li jkun fiha għallinqas l-informazzjoni mniżżla fl-anness għar-Regolament tal-Kunsill (KE) 990/2004. Dan il-livell ta’ informazzjoni huwa meħtieġ ukoll sabiex l-awtoritajiet tad-dwana jkunu jistgħu jivverifikaw bi preċiżjoni biżżejjed li l-kunsinna taqbel mad-dokumenti kummerċjali. Fil-każ li ebda fattura ta’ dan it-tip ma tiġi ppreżentata, jew meta ma tkunx taqbel mal-prodott ippreżentat lid-dwana, id-dazju anti-dumping xieraq ikollu minflok jitħallas.
(12)
In konsiderazzjoni ta’ dan li ntqal hawn fuq, l-offerti ta’ garanzija huma kkunsidrati aċċettabbli.
(13)
L-aċċettazzjoni tal-garanziji hija limitata għal perjodu inizzjali ta’ sitt xhur, bla ħsara għat-tul normali tal-miżuri, liema miżuri jiskadu wara dan il-perjodu, sakemm il-Kummissjoni ma tikkunsidrax xieraq li testendi l-perjodu ta’ applikazzjoni ta’ miżuri speċjali għal sitt xhur oħra.
B. reĠistrazzjoni ta’ l-importazzjoni
(14)
In vista ta’ ċirkostanzi mhux tas-soltu ta’ dan il-każ u r-riskju inerenti ta’ ksur tal-garanziji minħabba d-differenzi fil-prezz bejn l-UE10 u l-UE15 kif ukoll minħabba n-natura tat-terminu qasir tagħhom, jiġi kkunsidrat li jeżistu raġunijiet biżżejjed li ċerti importazzjonijietal-prodott ikkonċernat ikunu suġġetti għal reġistrazzjoni ta’ perjodu massimu ta’ disa’ xhur bi qbil ma’ Artikolu 14 (5) tar-Regolament bażiku.
(15)
L-awtoritajiet tad-dwana huma għalhekk mistiedna li jadottaw il-miżuri adattati biex jirreġistraw l-importazzjoni fil-Komunità tal-prodott in kwistjoni li jkun ġej mir-Russja u esportat mill-kumpaniji li offrew garanziji aċċettabbli u li għalihom jibbenefikaw minn eżenzjoni ta’ dazji għall-anti-dumping.
(16)
Fil-każ li jiġi aċċertat il-ksur tal-garanziji, dazji jistgħu jiġu imposti retroattivament fuq prodotti li daħlu fiċ-ċirkolazzjoni libera tal-Komunità mid-data tal-ksur tal-garanzija.
ADOTTA DAN IR-REGOLAMENT:
Artikolu 1
Il-garanziji offruti mill-produtturi esportaturi msemmija hawn taħt, in konnessjoni mal-proċedura anti-dumping rigward l-importazzjoni ta' pjanċi elettroniċi li huma grain oriented u strixxi ta’ azzar silikon-elettriku b’wisa’ ta’ aktar minn 500 mm li joriġinaw mir-Russja huma għalhekk aċċettati:
Pajjiż
Kumpanija
Kodiċi Addizzjonali Taric
Federazzjoni Russa
Prodott minn Novolipetsky Iron & Steel Corporation, Lipetsk, Russja u mibjugħ minn Stinol A.G., Lugano, Svizzera lill-ewwel konsumatur tagħha fil-komunità li jopera bħala importatur
A524
Federazzjoni Russa
Prodott minn OAO Viz Stal, Ekaterinburg, Russja u mibjugħ minn Duferco S.A., Lugano, l-Isvizzera, lill-ewwel konsumatur indipendenti fil-Komunità li jopera bħala importatur
A525
Artikolu 2
L-awtoritajiet tad-dwana huma għalhekk mistiedna, sussegwenti għal Artikolu 14 (5) tar-Regolament (KE) Nr. 384/96 biex jieħdu l-passi meħtieġa ħalli jirreġistraw l-importazzjoni fil-Komunità ta’ pjanċi rrumblati fil-kiesaħ li huma grain oriented u strixxi ta’ azzar silikon-elettriku b’wisa’ ta’ aktar minn 500 mm oriġinati fir-Russja u li jaqgħu taħt il-Kodiċi CN 7225 11 00 (pjanċi ta’ wisa’ ta’ 600 mm jew aktar) u ex 7226 11 00 (pjanċi ta’ wisa’ ta’ aktar minn 500 mm imma inqas minn 600 mm) prodotti u mibjugħa mill-kumpaniji fil-lista ta’ Artikolu 1 li għalihom hija mitluba l-eżenzjoni għad-dazji ta’ l-anti-dumping imposta mir-Regolament tal-Kunsill (KE) Nr. 990/2004.
Artikolu 3
Dan ir-Regolament għandu jidħol fis-seħħ fil-ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea u ser jibqa’ fis-seħħ għal perjodu ta’ sitt xhur.
Dan ir-Regolament għandu jorbot fl-intier tiegħu u huwa direttament applikabbli għall-Istati Membri kollha.
Magħmul fi Brussel, nhar it-18 ta' Mejju.